proxectonos/corpus_dominio_legal_administrativo_tmp huggingface dataset:
CORRECCIÓN de erros.-Resolución do 5 de novembro de 1997 pola que se fan públicos os resultados xerais e por circunscricións e a relación de deputados proclamados electos nas eleccións ó Parlamento de Galicia celebradas o día 19 de outubro.
XUNTA ELECTORAL DE GALICIA — III. OUTRAS DISPOSICIÓNS — 17/11/1997

Advertido un erro na resolución da Xunta Electoral de Galicia do 5 de novembro de 1997, publicada no DOG nº 218, do 11 de novembro, cómpre face-la seguinte corrección:
-Na páxina 10.807, na relación de deputados proclamados electos pola circunscrición de Lugo, no apartado referido ó Bloque Nacionalista Galego, onde di:
«1. Alberte Xullo Rodríguez Feixoo» debe dicir:
«1. Alberte Xullo Rodríguez Feixóo».
-Na páxina 10.807, na relación de deputados proclamados electos pola circunscrición de Ourense, no apartado referido ó Bloque Nacionalista Galego, onde di:
«3. Xosé Francisco Ferreira Abelleira» debe dicir:
«3. Xosé Francisco Ferreiro Abelleira».
8870
ORDE do 4 de novembro de 1997, de corrección de erros da do 24 de xuño de 1997, pola que se adscribe con carácter definitivo ó instituto de educación secundaria de Arzúa (A Coruña), ó profesorado que se relaciona.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/11/1997

Advertidos erros na dita orde, publicada no DOG número 136, do mércores 16 de xullo de 1997, é necesario efectua-las seguintes rectificacións:
-Na páxina 7.008, onde di: «Cuarto.-A efectividade desta orde será do 1 de xullo de 1997», debe dicir: «Cuarto.-A efectividade desta orde será do 15 de setembro de 1997».
-No anexo I, debe excluírse a:
Costa Gómez, Antonio; DNI 36.960.190.
Díez Baamonde, Xavier; DNI 33.825.995.
Onde di: «Álvarez Casal, José Luis; DNI 76.512.357; debuxo... Mongote Rodríguez, Fernando; DNI 32.758.836; debuxo», debe dicir: «Álvarez Casal, José Luis; DNI 76.512.063; debuxo... Mingote Rodríguez, Fernando; DNI 32.758.836; debuxo».
Santiago de Compostela, 4 de novembro de 1997.
Celso Currás Fernández
Conselleiro de Educación e Ordenación
Universitaria
8872
CORRECCIÓN de erros.-Orde do 3 de outubro de 1997 pola que se convocan premios extraordinarios de bacharelato para alumnos que rematasen os seus estudios de bacharelato no curso 1996/1997.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/11/1997

Advertidos erros na dita orde, publicada no DOG número, 211 do venres 31 de outubro, cómpre face-las seguintes correccións:
Na páxina 10.557, punto terceiro a), debe engadirse: «Sobresaliente 9,00 puntos».
Na páxina 10.557, punto sexto, onde di: «as probas celebraranse o día 22 de xaneiro de 1997», debe dicir: «as probas celebraranse o día 22 de xaneiro de 1998».
Na páxina 10.557, punto sexto.2, onde di: «Idioma moderno: execución para transformar e completar frases», debe dicir:
«Idioma moderno:
-Exercicios de comprensión e expresión partindo dun texto e de situacións da vida cotiá.
-Exercicios para transformar e completar frases».
Na páxina 10.557, punto décimo, onde di: «Os alumnos que obteñan premio extraordinario de bacharelato poderán optar ó premio nacional de bacharelato e nos seus libros de cualificación escolar estampará a dilixencia na que constará a obtención do premio extraordinario», debe dicir: «Os alumnos que obteñan premio extraordinario de bacharelato poderán optar ó premio nacional de bacharelato e nos seus libros de cualificación escolar estamparase a dilixencia na que constará a obtención do premio extraordinario».
8673
CORRECCIÓN de erros.-Decreto 315/1997, do 13 de novembro, polo que se modifica o prezo do Diario Oficial de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/11/1997

Advertido erro no devandito decreto publicado no DOG nº 221, do pasado venres, 14 de novembro, cómpre face-las oportunas correccións:
Na páxina 10.993, artigo 2º, onde di: «a) Procedemento ordinario: 508 pesetas», debe dicir: «a) Procedemento ordinario: 540 pesetas», e onde di: «b) Procedemento urxente: 1.016 pesetas», debe dicir: «b) Procedemento urxente: 1.080 pesetas».
CORRECCIÓN de erros.-Decreto 312/1997, do 23 de outubro, polo que se aproba o escudo heráldico do Concello de Cotobade (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/11/1997

Advertida a omisión do anexo do devandito decreto, publicado no DOG número 217, do luns 10 de novembro pasado (páxina 10.769), cómpre a súa publicación a seguir:
8819
DECRETO 331/1997, do 13 de novembro, polo que se aproba o escudo heráldico e maila bandeira do Concello do Páramo (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/11/1997

O Concello do Páramo (Lugo) considerou conveniente adopta-lo seu escudo heráldico e maila súa bandeira para perpetuar con simboloxía adecuada e conforme as normas da heráldica, os feitos máis relevantes do seu pasado histórico. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trece de novembro de mil novecentos noventa e sete,
DISPOÑO:
Artigo 1º
Aproba-lo escudo heráldico do Concello do Páramo (Lugo), que quedará organizado do seguinte xeito: de gules (vermella), a cruz de San Xoán de prata (branca); mantelado de azur (azul) con dúas torres de ouro (amarelo), unha en cada mantel. Ó timbre, coroa real pechada.
Artigo 2º
Aproba-la bandeira do Concello do Páramo (Lugo), que quedará organizada do seguinte xeito: sobre o pano vermello, a cruz de San Xoán de branco. Terciado á hasta de azul coas dúas torres de amarelo.
Santiago de Compostela, trece de novembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9179
ORDE do 3 de novembro de 1997 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 24/11/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse co IVE incluído.
Santiago de Compostela, 3 de novembro de 1997.
José María Hernández Cochón
Conselleiro de Sanidade e Servicios Sociais
ANEXO I
-Anuario de actividade asistencial dos hospitais do Sergas 95/96: 3.500 pesetas.
Conxunto mínimo básico de datos en hospitais do Sergas: Resultados bienio 95/96: 2.500 pesetas.
-Síndromes psicopatolóxicas condicionadas pola inmigración e emigración: 1.695 pesetas.
-A psiquiatría na medicina popular galega: 1.695 pesetas.
9169
DECRETO 332/1997, do 13 de novembro, polo que se constitúe o Colexio de Enxeñeiros Técnicos de Minas de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/11/1997

De acordo co artigo 4.2º da vixente Lei de colexios profesionais, do 13 de febreiro de 1974, a fusión, absorción, segregación, cambio de denominación e disolución dos colexios profesionais da mesma profesión será promovida polos colexios de acordo co disposto nos seus respectivos estatutos, e requirirá a aprobación por decreto, unha vez oídos os demais colexios afectados.
Os colexiados pertencentes ás delegacións das catro provincias galegas do Colexio Oficial de Enxeñeiros Técnicos de Minas de Oviedo promoven a
constitución do Colexio Oficial de Enxeñeiros Técnicos de Minas de Galicia, prevista no artigo 13 dos estatutos xerais dos colexios de facultativos de minas e fábricas mineralúrxicas e metalúrxicas, aprobados por O.M. do 12 de marzo de 1957 (BOE nº 95, do 5 de abril).
Polo Real decreto 1503/1997, do 26 de setembro, acordouse a segregación das delegacións da Coruña, Lugo, Ourense e Pontevedra do Colexio Oficial de Enxeñeiros Técnicos de Minas de Oviedo, (BOE nº 244, do 11 de outubro).
A constitución do Colexio Oficial de Enxeñeiros Técnicos de Minas de Galicia afecta directamente á Comunidade Autónoma de Galicia, que ten recoñecidas competencias en materia de colexios profesionais.
De acordo co establecido no artigo 36 da Constitución española, ó abeiro do establecido no artigo 27.29º do Estatuto de autonomía de Galicia, na Lei orgánica 16/1995, do 27 de decembro, de transferencias de competencias á Comunidade Autónoma de Galicia, no Real decreto 1643/1996, do 5 de xullo, de traspaso de funcións e servicios da Administración do Estado en materia de colexios oficiais ou profesionais, no Decreto da Xunta de Galicia 337/1996, do 13 de setembro, sobre asunción de funcións e competencias a que se refire o real decreto citado, e no Decreto 161/1997, do 5 de xuño, polo que se regulan os consellos galegos de colexios profesionais e os seus consellos, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trece de novembro de mil novecentos noventa e sete,
DISPOÑO:
Artigo único.-Constitúese o Colexio Oficial de Enxeñeiros Técnicos de Minas de Galicia.
Disposicións derradeiras
Primeira.-Facúltase o conselleiro de Xustiza, Interior e Relacións Laborais para dictar cantas disposicións sexan necesarias para o desenvolvemento e execución do presente decreto.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, trece de novembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7463
ORDE do 28 de outubro de 1997 pola que se suprimen colexios de educación infantil/primaria, no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/11/1997

Vistos os expedientes e os correspondentes informes das delegacións provinciais desta consellería na Coruña, Lugo, Ourense e Pontevedra.
Considerando que en tódolos documentos se xustifica a supresión dos centros públicos (escolas unitarias), que xa non están a funcionar no presente curso escolar 1997-98.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Suprimi-los centros públicos (escolas unitarias) que figuran no anexo.
Segundo.-Recoñécenselle ó profesorado afectado, de se-lo caso, os dereitos da Orde do 23 de xullo de 1991 (DOG do 19 de agosto).
Contra a presente orde, que lle pon fin á vía administrativa, poderase interpor recurso contencioso-administrativo diante do Tribunal Superior de Xustiza de Galicia no prazo de dous meses contados desde o día seguinte ó da súa publicación no Diario Oficial de Galicia.
Santiago de Compostela, 28 de outubro de 1997.
Celso Currás Fernández
Conselleiro de Educación e Ordenación Universitaria
Concello
Localidade
Centro
Código
Provincia: A Coruña
Ames
Ameixenda
CEIP de Ameixenda
15000077
Ames
Mámoa
CEIP de Mámoa
15026479
Ames
San Mamede
CEIP de San Mamede
15021020
Brión
Cornanda
CEIP de Cornanda
15022671
Cambre
Anceis
CEIP de Anceis
15002104
Carballo
Imende
CEIP de Rapadoiro
15002633
Outes
Lestaio
CEIP de Lestaio
15012249
Outes
Vila do Monte
CEIP de Viladomonte
15012419
Santiso
Xesteira
CEIP de Novela
15016516
Teo
Solláns
Colexio rural agrupado. Supresión da unidade da localidade de Tras do Eixo
15026169
Toques
Acibadoiro
CEIP de Acibadoiro
15017284
Toques
Eirixe
CEIP de Eirixe-Vilamor
15017363
Toques
Paradela
CEIP de Paradela
15017341
Provincia: Lugo
Cospeito
Escanavada
CEIP de Escanavada-Xustás
27015086
Cospeito
Insua
CEIP Roás
27002973
Lugo
Vilar
CEIP Meilán
27015141
Lugo
Castro
CEIP Castro-Bóveda
27015128
Muras
Silán
CEIP Rubaiño
27016145
Outeiro de Rei
Matela
CEIP Matela
27015372
Outeiro de Rei
Castelo
CEIP Castelo
27008422
Palas de Rei
Augasantas
CEIP Augasantas
27014513
Provincia: Ourense
Vilar de Barrio
Arnuide
CEI de Arnuide
32013961
Ourense
Sta. Cruz de Arrabaldo
CEI de Arrabaldo
32015301
Castrelo do Val
Campobecerros
CEIP de Campobecerros
32003357
Provincia: Pontevedra
Arbo
Ermida
Cei de Ermida
36014647
O Porriño
Cuxín
CEI Ribeira-Cuxín
36017673
Vila de Cruces
Larazo
CEIP de Larazo
36014581
Vilagarcía de Arousa
Vilagarcía de Arousa
CEIP o Ramal-Xitanos
360VGA03
9325
ORDE do 20 de novembro de 1997 de ampliación do prazo fixado no artigo 11 do prego-tipo de bases administrativas e de condicións técnicas aprobado no Decreto 281/1997, do 9 de outubro, polo que se regula o procedemento de contratación da xestión indirecta do servicio de radiodifusión sonora, de carácter comercial, en ondas métricas con modulación de frecuencia en determinadas localidades da Comunidade Autónoma de Galicia.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 24/11/1997

Finalizado o prazo de presentación de solicitudes no procedemento establecido no Decreto 281/1997, do 9 de outubro, polo que se regula o procedemento de contratación da xestión indirecta do servicio de radiodifusión sonora, de carácter comercial, en ondas métricas con modulación de frecuencia en determinadas localidades da Comunidade Autónoma de Galicia, publicado no DOG nº 197, do 13 de outubro; téndose presentado un número moi elevado de solicitudes que impide razoablemente o cumprimento dos prazos previstos no procedemento establecido e, co obxecto de facilita-la emenda polos interesados dos erros e deficiencias observadas na
documentación administrativa achegada por eles, faise necesario proceder á ampliación do prazo fixado no prego de bases para a celebración do acto público de apertura das ofertas.
Na súa virtude, de conformidade co establecido no artigo 42.2º da Lei 30/1992, do 26 de novembro, de réxime xurídico das administracións públicas e do procedemento administrativo común, a proposta do presidente da mesa de contratación, e facendo uso das facultades que me confire a disposición derradeira primeira do devandito Decreto 281/1997, do 9 de outubro, esta consellería acorda o seguinte:
Artigo único.-Amplíase en 15 días naturais o prazo establecido no artigo 11 do prego de bases administrativas e de condicións técnicas que rexirá a contratación, en réxime de concesión, do servicio público de radiodifusión sonora en ondas métricas con modulación de frecuencia, polo que o acto público de apertura das ofertas (sobres 2 e 3) terá lugar o día 12 de decembro de 1997, ás 9 horas, no salón pequeno da Consellería de Presidencia e Administración Pública da Xunta de Galicia, no edificio administrativo de S. Caetano, en Santiago de Compostela.
Disposición derradeira
Esta orde entrará en vigor ó día da súa publicación no DOG.
Santiago de Compostela, 20 de novembro de 1997.
Jesús Pérez Varela
Conselleiro de Cultura e Comunicación Social
8810
DECRETO 330/1997, do 13 de novembro, polo que se cambia a denominación do Centro de Investigacións Lingüísticas e Literarias Ramón Piñeiro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/11/1997

O consello da Xunta de Galicia, na súa reunión do 11 de febreiro de 1993, aprobou o Decreto 25/1993, polo que se crea o Centro de Investigacións Lingüísticas e Literarias Ramón Piñeiro e se regula o seu funcionamento (DOG do 19 de febreiro).
Este centro de investigación encárgase de promover e desenvolver proxectos e programas galegos de estudios lingüísticos, literarios, históricos e antropolóxicos e da súa difusión, segundo determina o artigo 1 da citada disposición.
En cumprimento desta finalidade, o centro Ramón Piñeiro vén levando a cabo unha pluralidade de proxectos de investigación en tódolos campos do coñecemento que figuran como funcións propias no artigo 2 do decreto da súa creación.
Por iso, considérase conveniente cambia-lo nome deste centro polo de investigación en humanidades, por ser este concepto máis xenérico e axeitado á realidade do amplo labor que desenvolve.
En consecuencia, por iniciativa da comisión rectora do devandito centro en acordos do 17 de xaneiro e do 5 de xuño de 1997, elabórase este decreto
polo que se cambia a súa actual denominación pola de Centro Ramón Piñeiro para a Investigación en Humanidades.
Por todo o que antecede, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día trece de novembro de mil novecentos noventa e sete,
DISPOÑO:
Artigo único.-O Centro de Investigacións Lingüísticas e Literarias Ramón Piñeiro, creado polo Decreto 25/1993, pasa a denominarse Centro Ramón Piñeiro para a Investigación en Humanidades.
Disposición derradeira
Única.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, trece de novembro de mil novecentos noventa e sete.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
9000
CORRECCIÓN de erros.-Orde 24 de setembro de 1997 pola que se convocan as bolsas de investigación 1997.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 21/11/1997

Advertido erro na citada orde, publicada no DOG número 220, do 13 de novembro de 1997, na que se omitiu a publicación do seu anexo, faise preciso engadilo:
9172
DECRETO 329/1997, do 30 de outubro, polo que se acepta a cesión a título gratuíto dun terreo de 1.000 m situado no polígono de Coia (Vigo), feita a favor da Comunidade Autónoma de Galicia para a construcción dun centro destinado á terceira idade.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/11/1997

O Pleno da Corporación municipal de Vigo, en sesións do día 17 de novembro de 1989 e do día 24 de setembro de 1990, acordou a cesión a título gratuíto á Comunidade Autónoma de Galicia de dúas parcelas de 500 m cada unha no polígono de Coia (Vigo) para a construcción dun centro da terceira idade.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos nos que o Concello de Vigo acordou a cesión e logo da deliberación do Consello da Xunta de Galicia na súa reunión do día trinta de outubro de mil novecentos noventa e sete,
DISPOÑO:
Artigo 1º
Acéptase a cesión gratuíta dun terreo de 1.000 m resultante da cesión por parte do Concello de Vigo de dúas parcelas de 500 m cada unha, situado no polígono de Coia (Vigo) que linda ó norte, coa parcela dos bloques 9 e 10 da rúa Marín; leste, coa parcela dos bloques 3, 5 e 7 da mesma rúa; sur, parcela de pavillón polideportivo; e oeste, con aparcamento e vía pública que conecta a rúa Cangas coa rúa Marín.
O inmoble descrito segregarase do predio matriz inscrito no Rexistro da Propiedade nº 3 de Vigo, no folio 121 v. do libro 496, predio número 27513 N, inscrición 5ª.
Artigo 2º
O inmoble cedido destinarase á construcción dun centro destinado á terceira idade.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, trinta de outubro de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
9177
DECRETO 450/1997, do 12 de decembro, polo que se nomea director xeral de Fomento do Emprego a Justo de Benito Basanta.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta da conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
Nomeo a Justo de Benito Basanta director xeral de Fomento do Emprego.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
10080
CORRECCIÓN de erros.-Orde do 9 de xullo de 1997 pola que se modifica o Regulamento da denominación de orixe Ribeira Sacra e do seu consello regulador.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 31/07/1997

Advertidos erros na citada orde, publicada no DOG nº 139, do 21 de xullo de 1997, é necesario corrixi-lo punto 1 do artigo único por estar incompleto, quedando redactado na súa totalidade da seguinte forma:
1. Artigo 4º, apartado 1, lebra b:
«Subzona de Chantada: abrangue as parroquias que se citan dos seguintes municipios:
-Municipio de Carballedo: Erbedeiro, Chouzán, San Xoán da Cova, Oleiros e Temes.
-Municipio de Chantada: Pedrafita, Pesqueiras, San Fiz de Asma, Belesar, San Pedro de Líncora, Camporramiro, Santiago de Arriba, A Sariña, Nogueira e Sabadelle.
-Municipio de Taboada: Sobrecedo, Castelo, Insua, San Xulián, Insua San Salvador, Mourulle e Xián.
-Municipio da Peroxa: San Xes, Graíces, Carracedo, Celaguantes, Beacán e Os Peares».
5949
DECRETO 198/1997, do 28 de xullo, polo que se nomea conselleiro maior do Consello de Contas de Galicia a Carlos G. Otero Díaz.
PRESIDENCIA — II. AUTORIDADES E PERSOAL — 29/07/1997

En virtude do disposto no artigo 8.1º da Lei de Galicia 6/1985, do 24 de xuño, e de conformidade coa proposta formulada polo Pleno do Consello de Contas de Galicia na súa sesión celebrada o día 17 de xullo de 1997, nomeo conselleiro maior do Consello de Contas de Galicia a Carlos G. Otero Díaz.
Santiago de Compostela, vinteoito de xullo de mil novecentos noventa e sete.
Manuel Fraga Iribarne
Presidente
5669
DECRETO 312/1997, do 23 de outubro, polo que se aproba o escudo heráldico do Concello de Cotobade (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/11/1997

O Concello de Cotobade (Pontevedra) considerou conveniente adoptar unhas armas ou brasón propio no que coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regu
lamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de outubro de mil novecentos noventa e sete,
DISPOÑO:
Artigo único.-Aproba-lo escudo heráldico do Concello de Cotobade (Pontevedra), que quedará organizado do seguinte xeito: de ouro (amarelo), o canón da súa cor, reforzado de prata (branca) e surmontado da cifra 1809 de sabre (negro); bordura de gules (vermella) con trece torres de ouro. Ó timbre, coroa real pechada.
Santiago de Compostela, vintetrés de outubro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
6715
DECRETO 187/1997, do 3 de xullo, polo que se modifica o Decreto 209/1990, do 15 de marzo, polo que se establece a estructura orgánica da Consellería de Industria e Comercio.
CONSELLERÍA DE INDUSTRIA E COMERCIO — I. DISPOSICIÓNS XERAIS — 21/07/1997

Os cambios operados no ámbito do comercio fan que sexa preciso reforza-las actuacións en tódolos campos, e moi especialmente na cooperación institucional con organismos estatais e outros entes públicos ligados ó desenvolvemento dos investimentos dentro e fóra de Galicia. Todo isto require unha dedicación específica baseada en actividades de información, formación e cooperación dirixidos a incrementa-la competitividade do comercio galego en tódolos mercados, polo que cómpre dota-la Dirección Xeral de Comercio e Consumo dun servicio que asuma todas estas funcións.
Na súa virtude e por proposta do conselleiro de Industria e Comercio, con informe favorable da Consellería da Presidencia e Administración Pública e da de Economía e Facenda e logo de deliberación do Consello da Xunta de Galicia na súa reunión do día tres de xullo de mil novecentos noventa e sete,
DISPOÑO:
Artigo único.-O punto 1 do apartado tres do artigo 6º do Decreto 209/1990, do 15 de marzo, polo que se establece a estructura orgánica da Consellería de Industria e Comercio, queda redactado como segue:
1. Subdirección Xeral de Comercio.
Correspóndelle a esta subdirección dirixir e coordinar tódalas actividades tendentes á preparación de proxectos normativos en materia de comercio. Programación e coordinación da xestión e trámite de axuda ó financiamento de medios ás asociacións comerciais e cámaras de comercio. Programación e coordinación da xestión e trámite das axudas á implantación e reforma dos centros comerciais. Programación e coordinación da xestión e trámite das axudas á promoción comercial e certames feirais. Programación e coordinación da xestión e trámite das axudas á formación do sector comercio. Programación e coordinación da xestión e trámite de axudas á implantación e adecuación de equipamentos comerciais. Preparación das resolucións dos recursos que se presenten na dirección xeral en materia de comercio.
Contará coas seguintes unidades:
1.1. Servicio de Promoción e Ordenación Interna.
1.2. Servicio de Promoción Externa.
1.3. Servicio de Cooperación Institucional, Formación e Documentación.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, tres de xullo de mil novecentos noventa e sete.
Dositeo Rodríguez Rodríguez
Presidente en funcións
Antonio Couceiro Méndez
Conselleiro de Industria e Comercio
5646
DECRETO 183/1997, do 13 de xullo, polo que se declara loito oficial en Galicia por causa do asasinato de don Miguel Ángel Blanco Garrido, concelleiro de Ermua, Biscaia.
PRESIDENCIA — I. DISPOSICIÓNS XERAIS — 15/07/1997

Por mor de manifesta-lo seu sentimento e o do pobo galego por causa do asasinato de don Miguel Ángel Blanco Garrido, concelleiro de Ermua, Biscaia, o presidente da Xunta de Galicia ten a vontade de facer pública a súa dor, a do Goberno galego e a de tódolos cidadáns de Galicia.
É polo que,
DISPOÑO:
Artigo único.
1. Decláranse de loito oficial en Galicia os días 14 e 15 do mes de xullo do ano que corre.
2. Nos devanditos días ondearán a media hasta as bandeiras oficiais en tódolos centros e edificios públicos dependentes da Xunta de Galicia.
Santiago de Compostela, trece de xullo de mil novecentos noventa e sete.
Manuel Fraga Iribarne
Presidente
DECRETO 197/1997, do 22 de xullo, polo que se nomea a Perfecto Yebra Martul-Ortega vocal da Xunta Electoral de Galicia.
PRESIDENCIA — II. AUTORIDADES E PERSOAL — 29/07/1997

O parágrafo 1.d do artigo 14 da Lei 8/1985, do 13 de agosto, de eleccións ó Parlamento de Galicia, establece que a Xunta Electoral de Galicia está composta, entre outros, por catro vocais profesores en activo da Facultade de Dereito da universidade.
O presidente do Parlamento de Galicia, mediante escrito dirixido a esta presidencia, propón como novo vocal da dita xunta electoral, designado de conformidade co establecido no número 2.b) do mencionado artigo 14, a Perfecto Yebra Martul-Ortega, catedrático de Dereito Financeiro da Facultade de Dereito da Universidade de Santiago de Compostela.
Polo exposto, e en cumprimento do disposto no artigo 15.1 da Lei de Galicia 8/1985, do 13 de agosto,
DISPOÑO:
Artigo único.
Por proposta da Mesa do Parlamento de Galicia, nomeo vocal da Xunta Electoral de Galicia a Perfecto Yebra Martul-Ortega, catedrático de Dereito Financeiro da Facultade de Dereito da Universidade de Santiago de Compostela.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vintedous de xullo de mil novecentos noventa e sete.
Manuel Fraga Iribarne
Presidente
5998
CORRECCIÓN de erros.-Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 22/07/1997

Advertidos erros no citado decreto, publicado no DOG do 23 de xuño, é necesario efectua-las oportunas modificacións:
-Na páxina 5.991, no artigo 9, apartado 1, onde di: «...conforme o previsto no anexo II do Decreto 299/1990, do 24 de marzo...», debe dicir: «...conforme o previsto no acordo do Consello da Xunta de Galicia do trinta de maio de mil novecentos noventa e un, en relación co artigo 25 do Decreto 299/1990, do 24 de maio...».
-Na páxina 6.000, no artigo 48, apartado 3, onde di: «...conserva-la documentación a que se refire o artigo e o número 1 deste artigo...», debe dicir: «...conserva-la documentación a que se refire o artigo 47 e o número 1 deste artigo...».
-Na páxina 6.005, no anexo I, o texto que se inclúe baixo o epígrafe DOCUMENTOS QUE SE XUNTAN Á SOLICITUDE DE ASISTENCIA XURÍDICA GRATUÍTA (12) ata Outros/Otros (13) suprímese, ámbolos dous inclusive, por estar duplicado coa documentación esixida na páxina 6.004.
5739
DECRETO 185/1997, do 15 de xullo, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 15/07/1997

Con motivo da viaxe do conselleiro de Sanidade e Servicios Sociais a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do conselleiro de Sanidade e Servicios Sociais, con motivo da súa viaxe a Hispanoamérica, encárgaselle o despacho de asuntos da Consellería de Sanidade e Servicios Sociais, desde o 15 de xullo ata o seu regreso, ó conselleiro de Educación e Ordenación Universitaria.
Santiago de Compostela, quince de xullo de mil novecentos noventa e sete.
Manuel Fraga Iribarne
Presidente
CORRECCIÓN de erros.-Resolución do 12 de xuño de 1997, da Dirección Xeral de Ordenación Educativa e de Formación Profesional, pola que se fai pública a lista de aprobados no curso de especialización de educación musical para mestres convocado por Orde do 3 de novembro de 1995 (DOG do 23 de novembro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/07/1997

Advertidos erros na devandita orde publicada no DOG nº 122, do pasado 26 de xuño, é necesario face-las oportunas correccións:
Onde di: «Penas Cruz, Mª del Carmen: 35.958.221S», debe dicir: «Penas Cruz, Mª del Carmen: 34.958.221S» e onde di: «Alongo Gómez, José Manuel: 34.959.732P», debe dicir: «Alonso Gómez, José Manuel: 34.959.732P».
5807
CORRECCIÓN de erros.-Decreto 186/1997, do 3 de xullo, polo que se regulan os procesos de provisión de prazas e selección de persoal estatutario no ámbito da atención primaria do Servicio Galego de Saúde como consecuencia da posta en funcionamento da ordenación da atención primaria deseñada polo Decreto 200/1993, do 29 de xullo, modificado polo Decreto 161/1996, do 25 de abril.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/07/1997

Advertido erro no devandito decreto publicado DOG nº 136, do mércores 16 de xullo de 1997, cómpre face-las oportunas correccións:
Na páxina 7.014, no apartado 2 da disposición adicional terceira, onde di: «pediatras: 48», debe dicir: «pediatras: 38».
97-5602
CORRECCIÓN de erros.-Orde do 15 de xaneiro de 1997 pola que se completa a normalización das memorias dos hospitais do Servicio Galego de Saúde.
SERVICIO GALEGO DE SAÚDE — III. OUTRAS DISPOSICIÓNS — 15/07/1997

Advertido erro na citada orde publicada no Diario Oficial de Galicia nº 29, do 12 de febreiro de 1997, é necesario efectua-las oportunas correccións:
-Na páxina 1.341, no ANEXO I, punto 2. Tipo de papel:
* Interior:
Onde di: «TORRAS PAPEL, Creaprint 115 g/m», debe dicir: «Papel estucado Semimate 115 g/m».
* Cuberta e contracuberta:
Onde di: «TORRAS PAPEL, Creagloss 250 g/m», debe dicir: «Papel estucado brillante 250 gr/m».
RESOLUCIÓN do 3 de xullo de 1997, da Secretaría Xeral para o Turismo, pola que se delega nos xefes dos servicios provincias de Turismo o exercicio de determinadas competencias.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/07/1997

A incorporación de determinados procedementos administrativos, que na actualidade está resolvendo o titular da Secretaría Xeral para o Turismo, ó denominado Servicio de Resposta Inmediata, fai preciso que, dentro do respecto ós principios informadores da actuación administrativa, e con suxeición á normativa legal vixente, se deleguen nos xefes dos servicios provinciais de Turismo determinadas competencias, o que sen dúbida producirá unha maior axilidade administrativa, que redundará en beneficio dos cidadáns e da Administración.
Na súa virtude, facendo uso das atribucións que me confire o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, dispoño delegar nos xefes dos servicios provinciais de Turismo correspondentes, o exercicio das seguintes competencias:
1. Resolución sobre inscrición no Rexistro de Empresas e Actividades Turísticas da Comunidade Autónoma de Galicia, das seguintes empresas ou actividades turísticas:
-Cafés, bares, tabernas.
-Pubs e whiskerías.
-Discotecas e salas de festas.
-Asociacións, federacións e confederacións empresariais.
-Asociacións, federacións e confederacións de profesionais do turismo.
-Padroados de turismo.
-Centros de iniciativas turísticas (CIT).
-Casinos (que terán os servicios de hostelería suxeitos ás súas regulamentacións específicas).
-Feiras e festas típicas, sempre e cando a súa organización estea avalada pola corporación local correspondente.
-Liñas aéreas, liñas de autobuses, transporte marítimo, alugueiro de coches sen conductor (rent a car), transbordadores, etc.
-Festas declaradas de interese turístico.
-Axentes da propiedade inmobiliaria.
-Axencias da propiedade inmobiliaria.
-Museos.
2. Visado dos regulamentos de réxime interior das empresas turísticas.
A Secretaría Xeral para o Turismo poderá, non obstante, avocar para si en calquera momento o exercicio das competencias delegadas nesta resolución, de acordo co establecido no artigo 14 da citada lei.
As resolucións administrativas que se adopten facendo uso das delegacións contidas na presente resolución farán constar expresamente esta circunstancia e consideraranse dictadas pola autoridade que as concedeu.
Santiago de Compostela, 3 de xullo de 1997.
Rubén Víctor Lois Calviño
Secretario xeral para o Turismo
97-5510
DECRETO 195/1997, do 10 de xullo, polo que se acepta a cesión, a título gratuíto, dun dereito de usufructo sobre terreos, sitos en Bastiagueiro, concello de Oleiros (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/07/1997

A Deputación Provincial da Coruña adoptou, o 28 de febreiro de 1997, acordo plenario de cesión á Comunidade Autónoma de Galicia dun dereito de usufructo sobre uns terreos de oitenta e catro mil novecentos setenta metros cadrados de superficie para a construcción de instalacións deportivas.
Conforme ós artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma Lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que a Deputación Provincial da Coruña acordou a cesión e logo de deliberación do Consello da Xunta de Galicia na súa reunión do día dez de xullo de mil novecentos noventa e sete,
DISPOÑO:
Artigo 1º
Nos termos do seu acordo, acéptase a cesión gratuíta da Deputación Provincial da Coruña dun dereito
de usufructo sobre uns terreos de 84.970 metros cadrados así como das edificacións e instalacións neles existentes, sitos en Bastiagueiro, termo municipal de Oleiros (A Coruña), para segregar do predio chamado Cambellos, Camposas e Lesteiras, inscrita no Rexistro da Propiedade número tres da Coruña no folio 87 volto, libro 131, predio número 12.160, inscrición 2ª, co fin de construír instalacións deportivas e servicios complementarios e para a práctica do deporte.
Artigo 2º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do dereito de usufructo no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dez de xullo de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
5744
RESOLUCIÓN do 27 de xuño de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/851/1997, interposto por María José Lires Fernández.
SERVICIO GALEGO DE SAÚDE — III. OUTRAS DISPOSICIÓNS — 17/07/1997

A Sala do Contencioso-Administrativo do Tribunal Superior de Xustiza de Galicia solicitoulle ó Servicio Galego de Saúde o expediente relativo ó recurso nº 1/851/1997 interposto pola María José Lires Fernández contra a Resolución do 28 de febreiro de 1997, da Secretaría Xeral da Consellería de Sanidade e Servicios Sociais e a Dirección Xeral de Recursos Humanos do Sergas (DOG nº 47, do 10 de marzo de 1997) e a Resolución do 10 de marzo de 1997, da Dirección Xeral de Recursos Humanos do Sergas (DOG nº 48, do 11 de marzo de 1997), sobre a convocatoria dos aspirantes a vinculacións temporais do persoal estatutario nas institucións sanitarias xestionadas polo Servicio Galego de Saúde.
En consecuencia, esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e se emprazan para que poidan comparecer en autos
na sección primeira da referida sala no prazo de nove días.
Santiago de Compostela, 27 de xuño de 1997.
Valeriano Martínez García
Director xeral de Recursos Humanos
5491
RESOLUCIÓN do 25 de xuño de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/858/1997, interposto pola Asociación de Médicos Substitutos.
SERVICIO GALEGO DE SAÚDE — III. OUTRAS DISPOSICIÓNS — 17/07/1997

A Sala do Contencioso-Administrativo do Tribunal Superior de Xustiza de Galicia solicitoulle ó Servicio Galego de Saúde o expediente relativo ó recurso nº 1/858/1997 interposto pola Asociación de Médicos Substitutos contra o pacto sobre vinculacións temporais do persoal estatutario nas institucións sanitarias xestionadas polo organismo (DOG nº 47, do 10 de marzo de 1997).
En consecuencia, esta dirección xeral acorda, de conformidade co disposto no artigo 64 da Lei regulamentaria da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e se emprazan para que poidan comparecer en autos na sección primeira da referida sala no prazo de nove días.
Santiago de Compostela, 25 de xuño de 1997.
Valeriano Martínez García
Director xeral de Recursos Humanos
5402
DECRETO 184/1997, do 15 de xullo, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 15/07/1997

Con motivo da viaxe do presidente da Xunta de Galicia á República Arxentina, República Oriental do Uruguai e República Federativa do Brasil é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe á República Arxentina, República Oriental do Uruguai e República Federativa do Brasil, encárgaselle o despacho de asuntos da Presidencia, desde o 15 de xullo ata o
seu regreso, ó conselleiro da Presidencia e Administración Pública.
Santiago de Compostela, quince de xullo de mil novecentos noventa e sete.
Manuel Fraga Iribarne
Presidente
ORDE do 19 de xuño de 1997 pola que se autoriza o cambio de denominación de institutos de educación secundaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/07/1997

Tendo en conta o artigo 3º, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG 156, do 9-8-1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación dos centros que no anexo se relacionan.
Santiago de Compostela, 19 de xuño de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Cervo.
Localidade: San Cibrao.
Código do centro: 27016509.
Denominación: Instituto de Educación Secundaria de San Cibrao.
Nova denominación: Instituto de Educación Secundaria Marqués de Sargadelos.
Provincia: Lugo.
Concello: Monforte de Lemos.
Localidade: Monforte de Lemos.
Código do centro: 27007259.
Denominación: Instituto de Educación Secundaria Mixto.
Nova denominación: Instituto de Educación Secundaria Río Cabe.
Provincia: Pontevedra.
Concello: Nigrán.
Localidade: Nigrán.
Código do centro: 36015184.
Denominación: Instituto de Educación Secundaria Val Miñor.
Nova denominación: Instituto de Educación Secundaria Escolas Proval.
Provincia: A Coruña.
Concello: As Pontes de García Rodríguez.
Localidade: As Pontes de García Rodríguez.
Código do centro: 15025694.
Denominación: Instituto de Educación Secundaria Mixto.
Nova denominación: Instituto de Educación Secundaria Moncho Valcarce.
97-5246
ORDE do 18 de xuño de 1997 pola que se autoriza o cambio de denominación de escolas de educación infantil, colexios de educación primaria e colexios de educación infantil e primaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/07/1997

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación dos centros que nos anexos se relacionan.
Santiago de Compostela, 18 de xuño de 1997.
Celso Currás Fernández
Conselleiro de Educación e Ordenación
Universitaria
ANEXO
-Provincia: A Coruña.
Concello: Cambre.
Localidade: Brexo-Lema.
Código do centro: 15025554.
Denominación: Colexio de Educación Infantil e Primaria de Brexo-Lema.
Nova denominación: Colexio de Educación Infantil e Primaria Emilio González López.
-Provincia: A Coruña.
Concello: Oleiros.
Localidade: Arillo.
Código do centro: 15020088.
Denominación: Escola de Educación Infantil de Arillo.
Nova denominación: Escola de Educación Infantil Esquío.
-Provincia: Ourense.
Concello: A Merca.
Localidade: A Merca.
Código do centro: 32015189.
Denominación: Colexio de Educación Infantil e Primaria da Merca.
Nova denominación: Colexio Público de Educación Infantil e Primaria Joaquina Gallego Jorreto.
-Provincia: Pontevedra.
Concello: Oia.
Localidade: Arrabal.
Código do centro: 36006067.
Denominación: Colexio de Educación Infantil e Primaria de Arrabal-Oia.
Nova denominación: Colexio de Educación Infantil e Primaria Mestre Manuel García.
-Provincia: Pontevedra.
Concello: Moaña.
Localidade: Calvar.
Código do centro: 36004711.
Denominación: Colexio de Educación Infantil e Primaria de Calvar-Domaio.
Nova denominación: Colexio Público de Educación Infantil e Primaria Domaio.
Enderezo: rúa Verdeal, 23.
5281